เดือนก่อนวันที่25เม.ย.ได้ไปเล่นกับแมวจรจัดแถวที่พักที่ตจว.แล้วโดนแมวจรข่วนที่มือเป็นแผลไม่มีเลือดออกมีอาการแสบๆไม่ได้ไปล้างมือเพราะคิดว่าน่าจะไม่เป็นไรและตัวเองเคยฉีดกระตุ้น2เข็มเมื่อวันที่13เม.ย.และวันที่16เม.ย.เลยไม่ได้คิดอะไรตอนนี้รู้สึกไม่สบายใจ เลยอยากทราบว่าฉีดวัคซีนกระตุ้นไปยังพอช่วยป้องกันได้อยู่มั้ยคะแล้วป้องกันได้นานกี่เดือนเพราะทางบ้านก็เลี้ยงแมวเหมือนกันยังไม่ได้ฉีดวัคซีนเพราะอายุยังไม่ถึงโดนมันข่วนกัดอยู่บ่อยๆ
สวัสดีค่ะ การโดนแมวจรข่วนในวันที่ 25 เม.ย. หากเกิดบาดแผล แม้จะไม่มีเลือดออก แต่หากมีผิวหนังลอกหรือถลอก ก็จะเสี่ยงต่อการติดเชื้อพิษสุนัขบ้าได้ อย่างไรก็ตาม หากเคยฉีดวัคซีนพิษสุนัขบ้าครบคอร์สมาแล้ว และได้ฉีดกระตุ้นไป 2 เข็ม เมื่อวันที่ 13 และ 16 เม.ย. ก็ยังไม่จำเป็นต้องไปฉีดกระตุ้นซ้ำอีก เพราะวัคซีนที่เพิ่งได้ฉีดกระตุ้นไป ก็สามารถป้องกันการเกิดโรคในวันที่ 25 เม.ย. ได้ค่ะโดยปกติ เมื่อฉีดครบ 4-5 เข็มแล้ว ร่างกายก็จะมีภูมิคุ้มกันไปได้นานประมาณ 1 ปี ดังนั้น หากเป็นคนที่ต้องสัมผัสกับสัตว์บ่อยๆ ก็ให้ฉีดกระตุ้น 1 เข็มที่ 1 ปี แล้วหลังจากนั้น ก็ให้กระตุ้นอีก 1 เข็มทุก 2-3 ปี ร่างกายก็จะมีภูมิคุ้มกันที่สูงไปตลอด และไม่จำเป็นต้องฉีดกระตุ้นในระหว่างนั้นเมื่อโดนสัตว์กัดหรือข่วนค่ะ